**“Кыргыз Республикасында коопсуз билим берүү чөйрөсүн каржылоо механизмдерин өнүктүрүү” долбооруна катышуу максатында башкаруучулук жана педагогикалык кадрларды даярдоонун окутуу программаларын ишке ашырган Кыргыз Республикасынын жогорку окуу жайларын тандоо боюнча Республикалык сынакты өткөрүү жөнүндө**

**ЖОБО**

**“Кыргыз Республикасында коопсуз билим берүү чөйрөсүн каржылоо механизмдерин өнүктүрүү”** долбоору Европа Биримдигинин каржылык колдоосунда К.Аденауэр Фонду жана “БИОМ” Экологиялык кыймылы, Кыргыз Республикасынын Билим берүү жана илим министрлиги менен өнөктөштүктө башкаруучулук жана педагогикалык багыттар боюнча Кыргыз Республикасынын жогорку окуу жайларынын арасында сынак жарыялайт.

Долбоор билим берүү, саламаттык сактоо, социалдык өнүктүрүү органдарынын, жергиликтүү бийлик органдарынын, жарандык коомчулук, анын ичинде - экологиялык уюмдардын ортосунда Кыргызстандын мектептеринде коопсуз билим берүү чөйрөсүн түзүү механизмдерин калыптандыруу боюнча сектор аралык өнөктөштүк мамилелерди өнүктүрүүгө колдоо көрсөтүүгө багытталган.

Долбоордун иш-аракеттеринин негизги багыттары:

- КРнын билим берүү уюмдарында коопсуздук боюнча Комплекстик стандартты иштеп чыгуу жана пилот жүргүзүү.

- Коопсуз билим берүү чөйрөсүн түзүү жана иштетүү, башкаруу жана финансылык камсыздоо тармагында кызыкдар тараптардын дараметин чыңдоо (жергиликтүү бийликтер, мектептер, жождор, коомдук кеңештер ж.б.).

- Коопсуз билим берүү чөйрөсүн камсыздоо боюнча механизмдерди иштеп чыгуу жана максаттуу топтордун арасында тийштүү алдыңкы тажрыйбаларды жайылтуу.

**Маселенин актуалдуулугу:**

Билим берүү системасынын инклюзивдүүлүгүн да камсыздоочу жалпы билим берүү уюмдарында коопсуз, толеранттуу жана көп маданияттуу билим берүү чөйрөсүн түзүү муктаждыгы Кыргыз Республикасынын Улуттук туруктуу өнүгүү стратегиясында, Таза Коом программасында жана 2040-жылга чейин Кыргыз Республикасынын Улуттук туруктуу өнүгүү стратегиясынын долбоорунда аныкталган. Бул иш-кагадардын алкагында өлкөнүн жетекчилиги тарабынан Кыргызстандын туруктуу өнүгүүсүнө расмий багыт жарыяланган.

Кыргыз Республикасынын мектептеринде коопсуз билим берүү чөйрөсүн реалдуу түзүү үчүн туруктуу иш алып баруучу түзүмдөрдү түзүү зарыл, алар пилот жүргүзүлүүчү мектептерде апробацияланган долбоордун алкагында иштелип чыккан билим берүү умдарынын, ошондой эле жергиликтүү өз алдынча башкаруу органдарынын башкаруучу жана педагогикалык курамынын дараметин жагорулатуу аркылуу технологиялардын өнүгүүсүн жана жайылуусун камсыздайт.

**Сынактын максаты:** педагогикалык жана башкаруучулук кадрларды даярдоочу окуу программаларын ишке ашырган 3 жогорку окуу жайдын базасында билим берүүнүн коопсуз чөйрөсүн түзүү технологиясын колдонуу менен, ошондой эле келечек педагогдор менен практикалык ишти жүргүзүү үчүн мектептерде зомбулуксуз жүрүм-турум практиктеринин катышуусу менен ресурстук маалыматтык-усулдук борборлорун - “Билим берүү чөйрөсүнүн толеранттуулугун жана коопсуздугун өнүктүрүү борборун” түзүү үчүн тандоо.

**Сынакты өткөрүү процедурасы:**

1. **Сынакка катышууга педагогикалык жана башкаруучулук кадрларды даярдоонун окутуу программаларын ишке ашыруучу Кыргыз Республикасынын жогорку окуу жайлары чакырылат.**
2. **Жогорку окуу жайларды тандоо критерийлери:**

**Мазмундук:**

* Жогорку окуу жай инновацияларга кызыкдар жана студенттер менен бирге долбоорду ишке ашырууга катышууга даяр;
* Ресурстук маалыматтык-усулдук “Билим берүү чөйрөсүнүн толеранттуулугун жана коопсуздугун өнүктүрүү боюнча борборду” түзүүгө даярдык жана мүмкүнчүлүккө ээ болуу;
* Педагогикалык жана башкаруучулук кадрларын даярдоо боюнча күндүзгү жана аралыктан билим берүү программаларынын болушу (бакалавр жана магистратура деңгээлдери);
* Электрондук билим берүү инструменттерин колдонуу менен программаларды иштеп чыгуу жана ишке ашыруу боюнча тажрыйбанын болуусу;

**Техникалык:**

* “Билим берүү чөйрөсүнүн толеранттуулугун жана коопсуздугун өнүктүрүү боюнча борборду” түзүү үчүн жайды берүү мүмкүнчүлүгүнүн болуусу;
* Долбоорду ишке ашыруу үчүн ЖОЖ тарабынан салым кошуу мүмкүнчүлүгүнүн болуусу (физикалык, финансылык, эмгектик, уюштуруучулук);
* Долбоорду ишке ашыруу аяктагандан кийин курстардын туруктуулугун камсыздоо мүмкүнчүлүгү.

1. **Өтүнмөлөрдү тандоо Сынактык комитет тарабынан ишке ашырылат**

Сынактык комитеттин курамына төмөнкүлөр кирет:

* Кыргыз Республикасынын Билим берүү жана илим министрлигинин адистери,
* “Кыргыз Республикасында коопсуз билим берүү чөйрөсүн каржылоо механизмдерин өнүктүрүү” долбоорунун өкүлдөрү,
* Эл аралык эксперттер.

1. Сынакка жогорку окуу жайлардан **кыргыз жана орус тилдеринде** өтүнмөлөр кабыл алынат. Бардык өтүнмөлөр ушул Жободо көрсөтүлгөн форматта берилүүгө тийиш (төмөн жактагы өтүнмөнүн Формасын караңыз). Өтүнмөнүн Формасынын электрондук түрүн safe.edu.kg сайтынан жүктөп алууга болот. Өтүнмөнү жазууда кошумча маалыматтарды колдонууга болот (видео жана сүрөт ресурстары).
2. **Сынак 2018-жылдын 21-сентябрынан 2-октябрына чейин жүргүзүлөт**

Сынакка катышуу үчүн өтүнмөлөрдү берүүнүн акыркы мөөнөтү – 2018-жылдын 1-октябры (почта аркылуу жиберилген каттар долбоордун кеңсесине 2018-жылдын 1-октябрында (1-октябрьды кошуу менен) жеткирилиши керек).

Өтүнмөлөр кагаз жана/же электрондук түрүндө 2018-жылдын 1-октябрында саат 18:00 чейин төмөнкү дарек боюнча кабыл алынат (почта аркылуу жиберилген каттар долбоордун кеңсесине 2018-жылдын 1-октябрында (1-октябрьды кошуу менен) 18:00 чейин жеткирилиши керек), дарек: Кыргыз Республикасы, Бишкек ш., Чүй проспекти 164 а, 403 же 408/1-бөлмө. “БИОМ” Экологиялык Кыймылы же электрондук дарекке: b.islanbekova@safe.edu.kg.

**Сынактын жеңүүчүлөрүн жарыялоо 2018-жылдын 10-октябрынан эрте эмес ишке ашырылат**

***Көңүл буруңуз!*** *Сынактык комиссиягы жогорку окуу жай жөнүндө маалыматтарды берүү менен комиссияга* *маалыматтын булагына шилтеме берүү менен safe.edu.kg сайтына жайгаштыруу укугун тастыктайсыз.*

**Кошумча маалымат:**

Долбоор жана сынакты өткөрүү жөнүндө кошумча маалыматты safe.edu.kg сайтынан алса болот.

**Байланыш телефондору:**

(0-312) 311-671, (0-709) 717-426 Бактыгүл Исланбекова.